# Anexa 4.a

# Anexa IIAnexa II

# Mecanismul de finanțare

# Investiția: 4 - Schema de granturi sub formă de bonuri valorice pentru accelerarea utilizării energiei din surse regenerabile de către gospodării

## CONDIȚII GENERALE

Beneficiarul are obligația de a înainta către MIPE, cererile de transfer prevăzute la art. 5 din Contractul de finanțare însoțite de documentele justificative, prin mijloacele electronice de comunicare prevăzute în contractul de finanțare sau exclusiv prin intermediul aplicației informatice, după operaționalizarea acesteia, în conformitate cu Instrucțiunile emise de MIPE în acest sens.

Formularele tipizate vor fi completate conform instrucțiunilor de completare și asumate prin semnătură electronică extinsă și vor fi transmise în format pdf. electronic, fără a fi printate, scanate și apoi semnate.

Documentele justificative anexate cererilor de transfer, altele decât cele tipizate puse la dispoziție de către MIPE, vor fi transmite în format pdf., scanate lizibil și și asumate prin semnătură electronică extinsă, înainte de transmitere.

Asumarea prin semnătură electronică se poate realiza de către reprezentantul legal al beneficiarului/liderului din Contractul de finanțare sau o persoană împuternicită, caz în care se va prezenta și documentul de împuternicire.

Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislaţiei incidente şi cu respectarea obligaţiilor prevăzute în PNRR.

Beneficiarii finanțării au obligația să țină pentru fiecare proiect o evidență contabilă distinctă, folosind conturi analitice distincte.

Fiecare cerere de transfer transmisă de beneficiar trebuie să reflecte separat, pentru fiecare an calendaristic, activitățile realizate în cadrul proiectului.

Denumirile documentelor pdf. se vor completa de beneficiar într-o manieră care să permită o identificare facilă și rapidă a acestora. Nerespectarea cerinței poate conduce la returnarea întregii documentații beneficiarului în vederea remedierii și redepunerii ulterior.

Exemple pentru structura denumirii documentelor:

Documente aferente Cererii:

|  |  |  |  |  |  |
| --- | --- | --- | --- | --- | --- |
| identificarea Cererii de transfer | Nr. CT | Tipul documentului | Nr. documentului | Denumire document anexă, dacă este cazul | Revizia dacă este cazul în urma clarificărilor |
| CT | 1-n | RP=Raport progres GE=Grafic estimativ al termenelor de depunere a cererilor de transfer | 1-n | DNSH=Do No Significant Harm  MIV=Manual de identitate vizuală pentru PNRR | Rev1 – revizia 1  Rev2 – revizia 2 |
| *Exemple: CT2\_RP2\_Rev1.pdf = Raportul de progres nr. 2 aferent Cererii de transfer nr. 2, revizuit în urma solicitării de clarificări 1.*  *CT2\_RP2\_DNSH1.pdf = Anexă la Raportul de progres nr. 2 aferent Cererii de transfer nr. 2, primul document justificativ pentru respectarea principiilor DNSH.*  *CT2\_RP2\_MIV\_comunicat1.pdf = Anexă la Raportul de progres nr. 2 aferent Cererii de transfer nr. 2, comunicat de presă privind începerea proiectului conform Manualului de Identitate Vizuală (MIV) pentru PNRR.*  *CT2\_RP2\_MIV\_afiș1.pdf = Anexă la Raportul de progres nr. 2 aferent Cererii de transfer nr. 2, afiș elaborat și postat la sediul beneficiarului privind proiectul conform Manualului de Identitate Vizuală (MIV) pentru PNRR.* | | | | | |

Documente aferente voucherelor solicitate în cerere:

|  |  |  |  |  |  |
| --- | --- | --- | --- | --- | --- |
| identificarea Cererii de transfer | Nr. CT | COD VOUCHER | Tip document | Alte info | Nr. \_dată document |
| CT | 1-n | V1-n = voucherul nr. .... | PVR=Proces verbal de recepție la terminarea lucrărilor  CPE\_F=Certificat de performanță energetică final  FOTO=Fotografii relevante | PF=panouri fotovoltaice  SS= ***sisteme de stocare a energiei electrice***  -  A = înainte de realizarea lucrării  B = după realizarea lucrării | Nr\_dată  Nr\_dată  Nr (1-n) doar dacă se prezintă mai multe fotografii pentru fiecare stare (înainte sau după realizarea lucrării) |
| *Exemple:*  *CR3\_V123456\_PVR\_PF\_12\_2024.pdf.=Proces verbal de recepție la terminarea lucrărilor pentru instalarea panourilor fotovoltaice nr. 12/2024 ca document justificativ pentru voucher-ul cod V123456*  *CR3\_V123456\_FOTO\_A\_12\_2024.pdf. și CR3\_V123456\_FOTO\_B\_12\_2024.pdf.=Proces verbal de recepție la terminarea lucrărilor pentru instalarea sisteme stocare nr. 12/2024 ca document justificativ pentru voucher-ul cod V123456* | | | | | |

## CONDIȚII SPECIFICE

Prin cererea de transfer, beneficiarul finanțării va solicita contravaloarea în lei a voucherelor atribuite, în sume fixe, conform bugetului aprobat, cu modificările și completările ulterioare.

Sumele reprezentând TVA nedeductibilă aferentă voucherelor se vor solicita în cadrul aceleiași cereri de transfer și se vor evidenția distinct. Sumele cu TVA care pot fi solicitate sunt în limita cotei TVA aplicabile tipului de activitate prestată, conform legislației în vigoare, precum și în limita valorii rezultate în urma aplicării cotei la valoarea voucherului.

Prima cerere de transfer va fi însoțită de:

* Grafic estimativ al termenelor de depunere a cererilor de transfer, dacă nu a fost depus anterior,
* Cerere de transfer, formular tipizat, cuprinzând o detaliere a activităților realizate și pentru care se solicită transferul sumelor, precum și un centralizator al sumelor solicitate reprezentând contravaloarea voucherelor și, unde este cazul TVA-ul aferent,
* Raportul de progres și documentele justificative corespunzătoare progresului înregistrat, cuprinzând cel puțin următoarele:
  + dovada îndeplinirii activităților obligatorii de informare și publicitate, aplicabile momentului demarării investiției, conform MIV PNRR: comunicat de presă la începerea proiectului, afișe la sediul beneficiarului, secțiune specifică pe site-ul beneficiarului etc. – se vor prezenta de beneficiar link-uri în Raportul de progres, fotografii pentru afișe anexate raportului de progres, capturi de ecran sau altele asemenea)
  + detalii cu privire la respectarea principiilor DNSH în conformitate cu Declarația din Cererea de finanțare.

În cazul primei cereri de transfer, se va ține cont de documentele justificative existente la dosarul cererii de finanțare și care au stat la baza contractării proiectului (certificat de performanță energetică) și nu se vor anexa de beneficiar cererii de transfer, cu excepția situației în care acest lucru este solicitat în mod expres în timpul verificărilor.

Nu sunt eligibile pentru acordarea finanțării sub formă de voucher, activitățile care au fost inițiate/realizate în afara perioadei de eligibilitate și implementare prevăzută în contractul de finanțare și/sau ghidul specific.

Cererile de transfer 2 – n (finală), se vor depune pe măsură ce se finalizează toate activitățile prevăzute în Ghidul specific și Contractul de finanțare, cu modificările și completările ulterioare pentru una sau mai multe gospodării.

Astfel, o cerere de transfer va cuprinde sumele aferente activităților eligibile finalizate pentru una sau mai multe gospodării.

Prin cererile de transfer, beneficiarul finanțării va solicita contravaloarea în lei a voucherelor atribuite, în sume fixe, conform bugetului aprobat, cu modificările și completările ulterioare.

|  |  |
| --- | --- |
| Voucher pe tip de activitate eligibilă | Valoare maximă voucher (lei)\* |
| *Voucher sistem fotovoltaic* | *24 883* |
| *Voucher sistem stocare energie* | *24 883* |
| Total cumul vouchere pentru o singură clădire rezidențială unifamilială | **49 766** |

\**contravaloarea în lei se va determina la cursul la care s-a încheiat contractul de finanțare.*

Sumele care depășesc valoarea maximă a fiecărui voucher nu sunt eligibile și se suportă de beneficiar.

Sumele reprezentând TVA nedeductibilă aferentă voucherelor se vor solicita în cadrul aceleiași cereri de transfer și se vor evidenția distinct. Sumele cu TVA care pot fi solicitate sunt în limita cotei TVA aplicabile tipului de activitate prestată, conform legislației în vigoare, precum și în limita valorii rezultate în urma aplicării cotei la valoarea voucherului.

**Cererile de transfer 2-n (finală)** vor fi însoțite de:

* Grafic estimativ al termenelor de depunere a cererilor de transfer, dacă există modificări față de ultimul grafic depus,
* Cerere de transfer, formular tipizat, cuprinzând o detaliere a activităților realizate și pentru care se solicită transferul sumelor, precum și un centralizator al sumelor solicitate reprezentând contravaloarea voucherelor și, unde este cazul TVA-ul aferent,
* Raportul de progres și documentele justificative corespunzătoare progresului înregistrat,
* Pentru fiecare clădire pentru care au fost finalizate toate activitățile obligatorii și pentru care se solicită plata voucherelor se vor prezenta documente justificative:
  + Procese-verbale de recepţie la terminarea lucrărilor din care să rezulte executarea lucrărilor de instalare a sistemelor fotovoltaice și /sau instalare sisteme de stocare a energiei însuşite de beneficiarii finali ai lucrărilor respective și operatorii economici care au executat lucrarea (beneficiar și/sau partener, după caz),
  + Certificatul de performanţă energetică final (din care să reiasă în mod clar realizarea indicatorilor de eficiență energetică aferenți proiectului, stabiliți în Cererea de finanțare, obținuți prin implementarea proiectului, precum și conformarea cu cerințele de eligibilitate cu privire la reducerea consumului de energie),
  + Certificat de Racordare (CR). La ultima cerere de transfer (doar pentru clădirile cuprinse în ultima cerere de transfer, beneficiarul poate depune cererea de transfer însoțită de dovada demarării procesului de obținere a CR-ului actualizat (dovada înregistrării la/transmiterii prin platforme online către instituțiile abilitate, a documentelor necesare obținerii CR). CR-ul se va depune în acest caz, cel târziu până la 31 decembrie 2025.
  + Fotografii relevante (faza de pre-renovare și pentru după realizarea lucrarilor) care să demonstreze realizarea investițiilor, precum și realizarea activităților de informare și publicitate conform Manualului de Identitate Vizuală pentru PNRR,
* Alte documente justificative, după caz.

Notificarea beneficiarul cu privire la plata sumelor autorizate din cererea de transfer prevăzută la art. 5 din Contractul de finanțare, va cuprinde informații despre sumele autorizate și sumele respinse (dacă este cazul) în urma verificărilor precum și motivul respingerii.